Public procurement notice: Prior Information Notice Without Call For Competition
Published: 2023-05-26
Buyer: Sisäministeriön pelastusosasto
Country: FI
Contract type: Services
CPV classification: 48000000 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Sisäministeriön pelastusosaston suunnitelmissa on toteuttaa vuoden 2023 aikana sähköisen asioinnin alustaa koskeva hankinta. Hankinta toteutetaan yhteishankintana pelastuslaitosten käyttöön. Sisäministeriön pelastusosasto toimii hankinnan toteuttajana. Hansel Oy toimii kilpailutuksessa konsultatiivisessa roolissa.
Tällä ilmoituksella kartoitetaan kilpailutuksesta kiinnostuneita potentiaalisia tarjoajia. Hankinnasta kiinnostuneita toimittajia pyydetään ilmoittautumaan viimeistään 15.6.2023 ilmoittamalla yhteystiedot osoitteeseen: kilpailutus@hansel.fi otsikolla "Sisäministeriön pelastusosasto, SA-hankinta"
Yhteystietonsa ilmoittaneiden, kilpailutuksesta kiinnostuneiden alan toimijoiden kanssa käydään markkinavuoropuhelua lähtökohtaisesti kirjallisesti. Hankintayksikkö tulee toimittamaan tarjouspyynnön alustavia dokumentteja sekä kilpailutusta koskevia kysymyksiä touko-kesäkuun aikana. Hankintayksikkö päättää myöhemmin mahdollisten toimittajakohtaisten tapaamisten tarpeellisuudesta osana markkinavuoropuhelua kesä-elokuussa 2023.
Tarjouskilpailu on tämän hetkisten suunnitelmien mukaan tarkoitus toteuttaa avoimella menettelyllä ja julkaista lopullinen tarjouspyyntö loppusyksystä 2023.
Tällä ilmoituksella ei pyydetä tarjouksia. Tietopyyntöön vastaaminen tai vastaamatta jättäminen ei estä mahdolliseen tarjouskilpailuun osallistumista. Tietopyyntö ei velvoita hankintayksikköä toteuttamaan varsinaista tarjouskilpailua.
Pelastustoimen sähköisen asioinnin alustan hankinnan ensisijaisena tavoitteena on parantaa asiakaskokemusta sähköistämällä sekä yhtenäistämällä pelastustoimen asiakkaille (kansalaiset, yritykset, yhteisöt, kunnat, toiset viranomaiset ja muut sidosryhmät) suunnatut palvelut. Palvelut tullaan jatkossa tuottamaan digitaalisina päätelaiteriippumattomina palveluina asiointialustan kautta, niin että palvelut ovat yhdestä paikasta saatavilla yhdenmukaisina asuinpaikasta tai kellonajasta riippumatta.
Sähköisen asioinnin tarpeiden keskeisenä lähtökohtana on ollut kehitteillä olevien pelastustoimen kansallisten tietojärjestelmien tarpeet. Pelastuslaitokset ovat ottaneet käyttöön yhteisiä sähköisiä lomakkeita, jotka on toteutettu pelastustoimi.fi -sivustolle.
Sähköinen asiointialusta mahdollistaa asiakasta koskevan tiedon kokoamisen taustajärjestelmistä palvelurajapintojen sekä järjestelmien keskinäisten integraatioiden kautta. Näin pystytään hyödyntämään asiakkaalta jo kerran kerättyä tietoa oman organisaation sekä muiden viranomaisten järjestelmistä. Keskeisiä integroitavia järjestelmiä ovat Suomi.fi –palvelut (tunnistautuminen, viestit, valtuudet, kartat), sekä pelastustoimen kansalliset tietojärjestelmät (tiedon tallennus). Pelastustoimi asioi asiakkaan kanssa isäntäjärjestelmien kautta.
Hankinnan kohteena on ensisijaisesti valmis hankintayksikön tarpeet täyttävä SaaS-palvelu ja toissijaisesti SaaS-palvelu tai valmisohjelmisto, jota voidaan kehittää pelastustoimen tarpeita vastaavaksi. Valitulta toimittajalta hankitaan kokonaisuus, johon kuuluu ohjelmistokehityksen lisäksi loppukäyttäjän tukipalvelua, jatkokehitystä ja järjestelmän infrastruktuuri. Tämän hetken tavoitteen mukaisesti ensimmäiset sähköiset asiointipalvelut olisivat asiakkaiden saatavilla 2025 alussa.
Sähköinen asiointipalvelu kehitetään, testataan ja otetaan käyttöön rinnakkain pelastustoimen onnettomuuksien ehkäisy- järjestelmän kanssa ja vaatii yhteistyötä toisien toimittajien kanssa.